เรื่องร้องเรียน: ชุมชนในซอยปุณณวิถี 20 แยก 1 วางของล่วงล้ำพื้นที่สาธารณะมาเป็นเวลานาน ซึ่งก่อให้เกิดความลำบากในการสัญจรของคนที่อาศัยอยู่ในซอยนั้น หลายครั้งวางสิ่งของกีดขวางทางจราจร และเนื่องจากบริเวณตอนกลางคืนแสงน้อย ทำให้รถไปเชี่ยวชนสิ่งของที่วางกีดขวาง ทำให้มีปากเสียงกัน อยากให้ทางทีมคุณชัชชาติช่วยจัดการเรื่องอย่างเด็ดขาด และด่วนที่สุดครับ ขอบคุณมากครับผม
การดำเนินการของเจ้าหน้าที่: สำนักงานเขตพระโขนง โดยผู้ช่วยผู้อำนวยการเขตพระโขนง เข้าพูดคุยทำความเข้าใจ และขอความร่วมมือประชาชนในพื้นที่ ช่วยกันเคลื่อนย้ายและรื้อถอน แนวรั้วที่ล้ำออกมาบริเวณทางสาธารณะ เก็บสิ่งของ ของตนเองไว้ในบริเวณตัวบ้าน นอกจากนี้ฝ่ายรักษาความสะอาด ฯ ได้ดำเนินการพัฒนาความสะอาดในพื้นที่ ด้วยการจัดเก็บเศษขยะ และเศษวัสดุที่ไม่ต้องการแล้ว
ความเห็นของผู้แจ้ง: ขอบพระคุณเจ้าหน้าที่ทุกท่านมากๆเลยนะครับ รวดเร็ว ฉับไวมากครับ นับจากวันที่แจ้งไปไม่กี่วันเอง ตอนนี้ซอยดูเป็นระเบียบมากขึ้นครับผม
พื้นที่: แขวงบางจาก เขตพระโขนง กรุงเทพมหานคร